

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/20-01/33

URBROJ: 2178/02-03-20-1

Bebrina, 21. svibnja 2020. godine

Temeljem članka 96. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) i članka 7. Zakona o finaniranju političkih aktivnosti i izborne promidžbe („Narodne novine“ broj 24/11, 61/11, 27/13, 48/13- pročišćeni tekst, 2/14- Odluka Ustavnog suda Republike Hrvatske, 96/16 i 70/17) i članka 32. Statuta Općine Bebrina Općine Bebrina (“Službeni vjesnik Brodsko-posavske županije” 02/2018, 18/2019 i 24/2019 i „Glasnik općine Bebrina“ broj 1/2019 i 2/2020), na 27. sjednici Općinskog vijeća Općine Bebrina održanoj 21. svibnja 2020. godine donosi se

**ODLUKA**

**raspoređivanju sredstava za financiranje političkih stranaka i vijećnika izabranih s liste grupe birača u 2020. godini**

**Članak 1.**

Ovom Odlukom raspoređuju se sredstva za financiranje političkih stranaka i vijećnika izabranih s liste birača zastupljenih u Općinskom vijeću Općine Bebrina (u daljnjem tekstu: Općinsko vijeće) koja su osigurana u Proračunu Općine Bebrina za 2020. godinu.

**Članak 2.**

U Proračunu općine Bebrina za 2020. godinu osigurat će se i sredstva za isplatu razmjernog dijela sredstava za redovito godišnje financiranje političkim strankama i vijećnicima s liste birača kojima je u 2019. godini isplaćen manji iznos od iznosa utvrđenog člankom 5. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19), a u skladu s člankom 100. istog Zakona.

**Članak 3.**

Za svakog člana Općinskog vijeća utvrđuje se jednaki godišnji iznos sredstava tako da pojedinoj političkoj stranci i vijećniku izabranom s liste birača pripadaju sredstva razmjerno broju njezinih članova u Općinskom vijeću u trenutku konstituiranja Općinskog vijeća.

Za svakog člana Općinskog vijeća podzastupljenog spola, pojedinoj političkoj stranci i vijećniku s liste birača priprada pravo na naknadu.

**Članak 4.**

U proračunu općine Bebrina za redovito financiranje političkih stranaka i vijećnika s liste birača osigurat će se sredstva u iznosu od 26.400,00 kuna za 2020. godinu i sredstva za razmjerni dio za 2019 godinu u iznosu od 16,400,00 kuna.

Sredstva po vijećniku iznose 2.000,00 kuna, uvećano za 10 % za podzastupljeni spol.

Sredstva će se rasporediti kako slijedi:

|  |  |  |
| --- | --- | --- |
| Politička stranka/nezavisni vijećnik | Za 2020. godinu | Razmjerni dio za 2019. godinu |
| Hrvatska demokratska zajednica | 12.200,00 kuna | 7.584,61 kuna |
| Hrvatska seljačka stranka | 6.000,00 kuna | 3.692,31 kune |
| Socijaldemokratska partija Hrvatske | 4.000,00 kuna | 2.461,54 kune |
| Hrvatska narodna stranka – Liberalni demokrati | 2.000,00 kuna | 1.230,77 kuna |
| Antonija Štivić izabrana s Liste grupe birača Danijel Lučić | 2.200,00 kuna | 1.430,77 kuna |

**Članak 5.**

Sredstva za ovu namjenu isplaćuju se tromjesečno u jednakim iznosima na žiro račune političkih stranaka i poseban račun člana izabranog s liste grupe birača.

**Članak 6.**

Stupanjem na snagu ove Odluke prestaje važiti Odluka o isplati sredstava političkim strankama u 2020. godini („Glasnik Općine Bebrina“ 2/2019) i Odluka o izmjenama i dopunama Odluke o isplati sredstava političkim strankama u 2020. godini („Glasnik Općine Bebrina“ broj 2/2020).

**Članak 7.**

Ova Odluka stupa na snagu osmog dana od dana objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

Mijo Belegić, ing.

Dostaviti:

1. Glasnik Općine Bebrina
2. Ministarstvo uprave
3. Državno izborno povjerenstvo
4. Jedinstveni upravni odjel, sjednice
5. Pismohrana.